వ్యక్తిగత కారణాల వల్లే సింధు కోచ్
కిమ్ జి హ్యున్ రాజీనామా
PV Sindhu with her Coach Kim Ji Hyun
హైదరాబాద్: ప్రపంచ బ్యాడ్మింటన్‌ చాంపియన్‌షిప్‌ టైటిల్‌ను భారత షట్లర్‌ పీవీ సింధు గెలవడంలో కీలక పాత్ర పోషించిన దక్షిణ కొరియాకు చెందిన మహిళా కోచ్‌ కిమ్ జి హ్యున్ తన కోచ్ పదవికి రాజీనామా చేశారు. కిమ్ జి హ్యున్ వ్యక్తిగత కారణాలతో తన పదవి నుండి తప్పుకుంటున్నారు. హ్యున్ భర్త కొద్దీ రోజులుగా అనారోగ్యంతో బాధపడుతున్నట్లు సమాచారం అతనికి న్యూజిలాండ్‌లో కీలక సర్జరీ అవటంతో 6 నెలలు విశ్రాంతి అవసరమని వైద్యులు సూచించారని ఈ ఆరు నెలలు తన భర్తను దగ్గరుండి చూసుకునేందుకు హ్యున్ వెళ్లారు. టోక్యో ఒలింపిక్స్‌కు ఏడాది కన్నా తక్కువ సమయం ఉన్నందున కోచ్‌ రాజీనామా చేయడం సింధూకు పెద్ద లోటే అని అందరూ భావిస్తున్నారు.